Hikayat Putera Shazlan

***Hikayat Putera Shazlan*** ialah sebuah siri televisyen Malaysia yang diarahkan oleh P. Prem Anand Pillai. Ia diterbitkan oleh Filmscape Sdn Bhd dan ditayangkan di Astro Ceria. Siri televisyen ini bergenre fantasi kanak-kanak dan mempunyai 3 musim, yang ditayangkan dari 2007 hingga 2010. Ia menampilkan pelakon kanak-kanak sebagai pelakon utama, iaitu Fimie Don, Sweet Qismina, Zoey Rahman, Nasiruddin Nasir, Amira Aiyuni, Chee Ka Shong, selain pelakon dewasa seperti Abby Abadi dan Razak Ahmad.

## Sinopsis
Hikayat Putera Shazlan merupakan tajuk kepada buku ajaib yang mengisahkan tentang kehidupan harian seorang budak lelaki bernama Shazlan yang sebenar di dunia nyata. Hidup Shazlan yang sukar bersama keluarga ibu saudaranya ditemani alat-alat seperti teko emas ajaib dan sepasang gunting ajaib yang diberikan oleh buku ajaib. Tetapi, objek-objek ini tidak dapat menyelesaikan segala masalahnya. Ini kerana sebagai seorang lelaki, dia masih perlu belajar untuk mendapatkan objek berkuasa yang diberikan oleh buku ini kepadanya. Inilah pengajaran yang dipaparkan oleh setiap episod; anda bertanggungjawab besar jika anda mempunyai kuasa yang hebat. Walau bagaimanapun, selepas peristiwa Shazlan terjatuh ke dalam perigi, buku ajaib itu telah menghasilkan personaliti kedua di mana setiap objek yang dikeluarkan oleh buku itu turut mempunyai kesan sampingan.

## Pelakon dan watak

* Fimie Don sebagai Shazlan
* Sweet Qismina sebagai Fasha
* Zoey Rahman sebagai Zoey
* Abby Abadi sebagai Mak Som
* Razak Ahmad sebagai Pak Tam
* Chan Qing Fei sebagai Aaron
* Chee Ka Shong sebagai Isaac
* Nasiruddin Nasir sebagai Satiya
* Ili Mariah Mohd Sharif sebagai Lydia
* Amira Aiyuni sebagai Kyra

## Watak dan perwatakan
### Watak utama
* **Shazlan** seorang anak yatim piatu yang berasal dari sebuah kampung telah dihantar ke kota untuk tinggal bersama ibu saudaranya yang garang. Shazlan sering dilayan buruk oleh keluarga ibu saudaranya.
* **Bagus** dan **Ika** ialah pari-pari yang dihantar kepada Shazlan. Mereka bertanggungjawab untuk menggantikan ibu bapa Shazlan yang tidak bertanggungjawab dan kurang pendidikan.
* **Mak Som** ialah ibu saudara Shazlan. Seorang yang berhati busuk dan tidak mempunyai cita rasa dalam berfesyen walaupun mempunyai salun sendiri. Dia cuba sedaya upaya untuk bergaya tetapi sering kali tidak cantik dipandang.
* **Pak Tam** ialah suami kepada Mak Som. Seorang yang pemalas dan tidak kisah dengan pemakaiannya. Seorang yang cuai dan mempunyai personaliti yang berbeza dengan Mak Som.
* **Fasha** ialah anak kepada Mak Som dan Pak Tam. Seorang yang manja, tidak bertimbang rasa dan penuh dengan kerenah. Dia sukakan artis seperti Paris Hilton dan Britney Spears dan sering meniru gaya mereka.
* **Satiya** merupakan sahabat Shazlan yang suka makan dan akan ambil peluang untuk makan di mana-mana saja asalkan ada makanan di kocek pakaiannya. Seorang yang ceria dan suka warna-warna cerah.
* **Lydia** ialah seorang yang agak *tomboy* dan selalu bermain dan berbual bersama budak lelaki. Dia juga mempunyai ikatan persahabatan dengan Shazlan. Personalitinya sangat berlawanan dengan Fasha.
* **Aaron** merupakan anak orang paling kaya di sekitar kawasan perumahan mereka. Seorang yang sangka dirinya sangat *cool* dan bergaya serta punya keyakinan diri yang tinggi.

### Watak sampingan
* **Rara**  seorang penjaga bayi yang berusia 16 tahun yang suka menyeksa Shazlan dan merupakan salah seorang musuh ketat Shazlan. Dia mempunyai kawan dan sukakan duit, menyeksa kanak-kanak dan menonton televisyen. Dia ialah ketua *Babysitter Raging Against Twerps*.
* **Nina** merupakan sahabat Rara yang suka membantu menyeksa dan akan ambil peluang untuk menyeksa di mana-mana saja asalkan ada bunga di kocek pakaiannya. Seorang yang ceria dan suka warna-warna cerah. Dia ialah Anggota *Babysitter Raging Against Twerps*.
* **Chodijah** merupakan sahabat Rara. Dia menjalankan misi pencarian koko yang dianggap oleh bangsanya sebagai komoditi berharga. Dia ialah Anggota *Babysitter Raging Against Twerps*
* **Dofa** ialah seorang yang agak feminin dan selalu bermain dan berbual bersama budak perempuan. Dia juga mempunyai ikatan persahabatan dengan Rara. Personalitinya sangat sama dengan Chodijah. Dia ialah Anggota *Babysitter Raging Against Twerps*.
* **Tasya** ialah sahabat kepada Rara dan Nina. Seorang yang mandiri, tidak bertimbang rasa dan penuh dengan kerenah. Dia sukakan artis seperti Maia Estianty dan Mey Chan dan sering meniru gaya mereka. Dia ialah Anggota *Babysitter Raging Against Twerps*.

## Lihat juga

* ''Tentang Bulan''

## Rujukan